Extrakorporális és intrakorporális anasztomózis rövid távú eredményeinek összehasonlítása malignus daganat miatt végzett laparoszkópos jobb oldali hemikolektómia esetén
Authors: Vajda Kornél , Sikorszki László 
Published: December 2020

Összefoglaló.
Bevezetés: A laparoszkópia térhódítása a jobb oldali colon
műtéteknél is nyilvánvaló. Ma legtöbb helyen a laparoszkóposan asszisztált jobb
oldali hemikolektómia extrakorporális anasztomózissal a gold standard. A
morbiditás randomizált vizsgálatok alapján még 30% körüli. A technikai fejlődés
lehetővé tette az intrakorporális anasztomózist. Célkitűzés:
Retrospektív módon elemezni rosszindulatú jobb oldali vastagbéldaganat miatt
végzett laparoszkópos hemikolektómiák rövid távú eredményeit a két módszer
összehasonlításával. Eredmények: 2018. 01. 01. – 2019. 12. 31.
között 184 jobb oldali hemikolektómiát végeztünk, ezek közül 122 történt
malignus betegség miatt. 51 esetben nyitott és 71 esetben laparoszkópos műtét
történt. 37 férfi (átlagéletkor: 70,59 év) és 34 nő (átlagéletkor: 72,14 év)
volt. 50 esetben extrakorporális (EA) és 21 esetben pedig intrakorporális
anasztomózist (IA) végeztünk. Az EA csoportban 18, míg az IA csoportban 3
szövődmény alakult ki 30 napon belül (p = 0,067). Az EA
csoportból 3, az IA csoportból 1 beteget veszítettünk el 30 napon belül
(p = 0,66). Az átlagos ápolási idő az EA csoportban 9,48
(5–32) nap, míg az IA csoportban 6,52 (4–19) nap volt (p =
0,001) a szövődményes esetekkel együtt. A szövődményes esetek nélkül az EA
csoportban 6,35 (5–10) nap, az IA csoportban pedig 5,55 (4–8) napnak bizonyult
(p = 0,09). A műtéti idő pedig az EA csoportban 147
(90–240) perc, az IA csoportban pedig 146,47 (90–265) perc volt (p = 0,11).
Konklúzió: Az irodalommal összhangban azt találtuk, hogy IA
esetén kevesebb a szövődmény, ezzel is összefüggésben rövidebb az átlagos
ápolási idő, és a műtéti időt tekintve nincs szignifikáns különbség. Ezeket
figyelembe véve az intrakorporális anasztomózis javasolható jobb oldali
laparoszkópos hemikolektómia esetén.

Summary.
Introduction: Laparoscopy became evident for right-sided colon
surgery too. Today the laparoscopic-assisted right-hemicolectomy is the gold
standard with extracorporeal anastomosis. Morbidity according to randomized
trials is still approximately 30%. The development of the surgical technique
resulted in the creation of intracorporeal anastomosis. Our aim was to compare
the short-term results of the two methods. Aim: To analyse the
short-term results of right-sided hemicolectomy that were performed due to
malignant tumours with the comparison of the two methods.
Results: A cohort of 184 right-sided hemicolectomy were
performed from 01.01.2018 to 31.12.2019 from which 122 were operated on because
of a malignant disease. 51 open and 71 laparoscopic operations were performed.
The average age of 37 men and 34 women were 70.59 and 72.14 years, respectively.
50 patients underwent extracorporeal (EA) anastomosis and 21 intracorporeal (IA)
anastomosis. Within 30 days the number of complications were 18 in the EA group
and 3 in the IA group (p = 0.067). 3 from the EA group and 1
from IA group died within 30 days (p = 0.66). The average
length of stay were 9.48 days in the EA group and 6.52 days in the IA group
together with the complicated cases (p = 0.001) while 6.35 days
and 5.55 days without the complicated cases (p = 0.09). The
average duration of operation was 147 minutes in the EA and 146.47 minutes in
the IA group (p = 0.11). Conclusion: We found
concordance with the literature that there are fewer complications in case of IA
which might be related to shorter length of stay. There is no significant
difference between the surgical times. Bearing these facts in mind, IA might be
suggested for right- sided laparoscopic hemicolectomy.